|  |
| --- |
| 33. SJEDNICA GRADSKOG VIJEĆA GRADA POŽEGETOČKA 5. DNEVNOG REDAPRIJEDLOG ODLUKEo ukidanju statusa javnog dobra na nekretnini k.č.br. 2096 u k.o. PožegaPREDLAGATELJ / IZVJESTITELJ:Gradonačelnik Grada PožegeVeljača, 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/7

URBROJ: 2177-1-02/01-25-1

Požega, 17. veljače 2025.

GRADSKOM VIJEĆU GRADA POŽEGE

PREDMET: Prijedlog Zaključka u svezi Odluke o ukidanju statusa javnog dobra na nekretnini k.č.br. 2096 u k.o. Požega

- dostavlja se

Nekretnina oznake k.č.br. 2096, zemljišnoknjižnog opisa put gradsko područje, ukupne površine 1442 m2, upisana je u zk.ul.br. 7825, u k.o. Požega, kao javno dobro u općoj uporabi - neotuđivo vlasništvo Grada Požege.

Za potrebe realizacije projekta Revitalizacija povijesne jezgre grada Požege i izgradnje nove zgrade tržnice i pripadajuće garaže, parcelacijskim elaboratom će se formirati katastarska čestica ukupne površine 4146,05 m2. Ta nekretnina nastat će spajanjem sadašnjih nekretnina i to dijela nekretnine k.č.br. 1997, dijela nekretnine k.č.br 2096 i cijele nekretnine k.č.br. 2097 k.o. Požega.

Nekretnina k.č.br. 2096 u k.o. Požega u zemljišnoj knjizi ima status JAVNO DOBRO U OPĆOJ UPORABI - NEOTUĐIVO VLASNIŠTVO GRADA POŽEGA. Da bi bilo moguće provesti navedenu parcelaciju i navedeno spajanje čestica, sve čestice moraju imati isti zemljišnoknjižni status. Za potrebe formiranja jedinstvene katastarske čestice, potrebno je odlukom ukinuti status javnog dobra na čestici k.č.br. 2096 k.o. Požega.

Ovaj Prijedlog Zaključka temelji se na odredbi članka 35. stavka 1. točke 6. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 35. stavka 2. i članka 391. stavka 1. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 90/10., 143/12., 152/14., 81/15.- pročišćeni tekst i 94/17.- ispravak), i članka 62. stavka 1. Statuta Grada Požege (Službene novine Grada Požege, broj: 2/21. i 11/22.).

Slijedom gore navedenog, predlaže se Gradonačelniku Grada Požege da razmotri i u istovjetnom tekstu prijedloga usvoji Zaključak u svezi Odluke o ukidanju statusa javnog dobra na nekretnini k.č.br. 2096 u k.o. Požega.

GRADONAČELNIK

dr.sc. Željko Glavić, v.r.

PRIVITAK:

1. Prijedlog Zaključka Gradonačelnika Grada Požege

2. Prijedlog Odluke o ukidanju statusa javnog dobra na nekretnini k.č.br. 2096, k.o. Požega

3. Z.k. izvadak za k.č.br. 2096, 1997 i 2097



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/7

URBROJ: 2177-1-02/01-25-2

Požega, 17. veljače 2025.

Na temelju članka 35. stavka 2. i članka 391. stavka 1. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14., 81/15. i 94/17.), i članka 62. stavka 1. alineje 4. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 17. veljače 2025. godine, donosi

Z A K L J U Č A K

I.

Utvrđuje se Prijedlog Odluke o ukidanju statusa javnog dobra u općoj upotrebi na nekretnini oznake k.č.br. 2096, ukupne površine 1442 m2, upisana u z.k.ul.br. 7825 u k.o. Požega, kao u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

* + - 1. Gradskom vijeću Grada Požege
			2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/25-03/7

URBROJ: 2177-1-02/01-25-3

Požega, \_\_. veljače 2025.

Na temelju članka 35. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14., 81/15. i 94/17.), članka 103. Zakona o cestama (Narodne novine, broj: 84/11., 22/13., 54/13., 148/13., 92/14., 110/19., 144/21., 114/22., 114/22. i 04/23.), članka 35. stavka 1. točke 6. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 39. stavka 1. alineje 3. Statuta Grada Požege i članka 119. (Službene novine Grada Požege, broj: 2/21. i 11/22.), Gradsko vijeće Grada Požege, na 33. sjednici održanoj dana \_\_. veljače 2025. godine, donosi

O D L U K U

o ukidanju statusa javnog dobra u općoj uporabi na nekretnini k.č.br. 2096, k.o. Požega

I.

Ovom Odlukom se u svrhu provedbe projekta Revitalizacija povijesne jezgre grada Požege briše status javnog dobra u općoj uporabi na nekretnini u k.o. Požega, označene kao k.č.br. 2096, površine od 1442 m2, upisanoj u z.k.ul.br. 7825, koja je u zemljišne knjige upisana kao: javno dobro u općoj uporabi - neotuđivo vlasništvo Grada Požege.

II.

Na temelju ove Odluke podnijet će se prijedlog za uknjižbu Zemljišno-knjižnom odjelu Općinskog suda u Požegi radi brisanja statusa javnog dobra u općoj uporabi na nekretnini opisanoj u točki I. ove Odluke, uz istodobni upis prava vlasništva na ime i u korist Grada Požege.

III.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Upravnim odjelima Grada Požege, ovdje
2. Pismohrani

O b r a z l o ž e n j e

uz Odluku o ukidanju statusa javnog dobra u općoj uporabi nekretnine

k.č.br. 2096, u k.o. Požega

I. PRAVNA OSNOVA

Pravna osnova za ovaj Prijedlog Odluke je u odredbi:

1) članka 35. stavka 1. točke 6. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), kojim su propisane ovlasti predstavničkog tijela;

2) članka 35. Zakona o vlasništvu i drugim stvarnim pravima (Narodne novine, broj: 91/96., 68/98., 137/99., 22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14., 81/15. i 94/17.), kojim je propisano:

„ Republika Hrvatska i druge pravne osobe javnoga prava koje su nositelji prava vlasništva imaju kao vlasnici u pravnim odnosima jednak položaj kao i privatni vlasnici, ako zakonom nije što drugo određeno.

Ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno.

Namjenu stvari u vlasništvu Republike Hrvatske određuje zakon ili državno tijelo koje je za to nadležno na temelju zakona.

Svatko ima pravo stvarima u vlasništvu Republike Hrvatske koje su namijenjene za uporabu svih (javna dobra u općoj uporabi) služiti se na način koji je radi ostvarenja te namjene odredilo tijelo ili ustanova kojoj su dane na upravljanje, odnosno tijelo nadležno za određivanje namjene, koje njima neposredno upravlja. Ako nije što posebno propisano zakonom, na javna dobra u općoj uporabi na odgovarajući se način primjenjuju pravila koja vrijede za opća dobra.

Stvari u vlasništvu Republike Hrvatske koje su namijenjene neposrednom izvršavanju prava i dužnosti Republike Hrvatske, njezinih tijela i ustanova (javna dobra u javnoj uporabi) rabe u skladu s tom namjenom ona tijela i ustanove kojima ih je dalo na upravljanje tijelo nadležno za određivanje namjene, ako ih to tijelo nije zadržalo u svojoj neposrednoj uporabi.

Tko god odlučuje o općim dobrima ili o stvarima u vlasništvu Republike Hrvatske, ili njima upravlja, dužan je postupati kao dobar domaćin i odgovara za to.

Na pravo vlasništva jedinica lokalne samouprave i jedinica lokalne samouprave i uprave na odgovarajući će se način primjenjivati pravila o vlasništvu Republike Hrvatske, ako nije što drugo određeno zakonom, niti proizlazi iz naravi tih osoba. Isto vrijedi i za pravo vlasništva ustanova, te s njima izjednačenih pravnih osoba.“

3) članka 103. stavka 2. Zakona o cestama (Narodne novine, broj: 84/11., 22/13., 54/13., 148/13., 92/14., 110/19., 144/21., 114/22., 114/22. i 04/23.) kojim je propisano da kada trajno prestaje potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi, a nekretnina kojoj prestaje taj status ostaje u vlasništvu jedinice lokalne samouprave. Nadalje, istim člankom je propisano da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave, te da se odluka predstavničkog tijela dostavlja nadležnom sudu radi provedbe brisanja statusa javnog dobra u općoj uporabi nerazvrstane ceste u zemljišnoj knjizi.

4) članka 39. stavka 1. alineje 3. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZA DONOŠENJE ODLUKE

Grad Požega vlasnik je nekretnina k.č.br. 1997, k.č.br. 2097 i k.č.br 2096 u k.o. Požega. Nekretnina k.č.br. 2096, opisana kao put gradsko područje, ukupne je površine 1442 m2 i upisana u zk.ul.br. 7825. U zemljišnim knjigama predmetna nekretnina ima status javnog dobra u općoj uporabi -neotuđivo vlasništvo Grada Požege te se kao takva ne može otuđiti niti se sa istom može na neki način raspolagati.

Sukladno potpisanom Sporazumu o provedbi integriranih teritorijalnih ulaganja (ITU ulaganja) u okviru Integriranog teritorijalnog programa 2021. - 2027. utvrđeni su uvjeti provedbe i ulaganja na urbanom području grada Požege koji se financiraju iz Europskog fonda za regionalni razvoj.

Temeljem Strategije razvoja kao prioritetni projekt odabrana je Revitalizacija povijesne jezgre grada Požege kojim se u središtu grada planira izgraditi objekt društveno-poduzetničkog centra na mjestu postojeće tržnice koja se uklanja. Parkiranje za ukupnu zonu obuhvata se planira organizirati u dvoetažnoj podzemnoj garaži DPC-a.

Za potrebe realizacije opisanog projekta potrebno je formirati katastarsku česticu ukupne površine 4146 m2, sve u skladu s parcelacijskim elaboratom a koja čestica će nastati od dijela nekretnine k.č.br. 1997, dijela nekretnine k.č.br 2096 i cijele nekretnine k.č.br. 2097 k.o. Požega.

S obzirom da nekretnina k.č.br. 2096 u k.o. Požega u zemljišnoj knjizi ima status JAVNO DOBRO U OPĆOJ UPORABI - NEOTUĐIVO VLASNIŠTVO GRADA POŽEGA, ne može se provesti parcelacija i spajanje čestica jer sve navedene čestice prilikom njihovog spajanja sukladno zakonu moraju imati isti zemljišnoknjižni status. Kako bi se formirala jedinstvena katastarska čestica potrebno je ukinuti status javnog dobra čestici k.č.br. 2096 u k.o. Požega koja će provedbom parcelacijskog elaborata u katastru i zemljišnoj knjizi ostati vlasništvo Grada Požege i biti dio novoformirane jedinstvene katastarske čestice.